Sjálfstæðisflokkurinn í Reykjavík er, í bili að minnsta kosti, kominn í þrönga stöðu í stjórnarmyndunarviðræðum í borginni eftir að borgarstjóri greindi frá því í morgun að Samfylkingin, Píratar og Viðreisn hefðu myndað nokkurs konar bandalag fyrir komandi viðræður. Borgarstjóri á fund með oddvita Framsóknarflokksins í dag. Freyr Gígja Gunnarsson, þú hefur verið að fylgjast með þessu málum í morgun
Það eru engar formlegar viðræður farnar af stað um myndun nýs meirihluta eftir fjögurra flokka meirihluti Viðreisnar, Pírata, Samfylkingar og VG féll í borgarstjórnarkosningunum á laugardag. Forystumenn flokkanna gáfu ekki mikið upp í viðtölum í gær, fólk væri enn að melta stöðuna og það má eiginlega segja að það hafi fyrst dregið til tíðinda í morgun þegar oddvitar Samfylkingar, Framsóknar og Sjálfstæðisflokks mættu í Morgunútvarp Rásar 2.
Þar með er ljóst að möguleikar Sjálfstæðisflokksins til að mynda meirihluta í borginni hafa minnkað verulega á meðan þetta óformlega bandalag heldur.Bæði sósíalistar og Píratar hafa sagt að þeir vilji ekki vinna með Sjálfstæðisflokknum og odddviti Vinstri hreyfingarinnar græns framboðs lýsti því yfir í gær að flokkurinnn ætli að líta inn á við efir heldur dapra útkomu á laugardag og vera ekki með í meirihlutasamstarfi.
Til þess að Sjálfstæðisflokkurinn geti myndað meirihluta þarf hann Framsókn, Flokk fólksins og einn annan flokk til viðbótra. Fyrst bæði Píratar og Sósíalistar hafa útilokað samstarf við Sjálfstæðisflokkinn er enginn flokkur á lausu eftir að þetta óformlega bandalag meirihlutaflokkanna leit dagsins í ljós í morgun.
Sagði Hildur Björnsdóttir, oddviti Sjálfstæðisflokksins, í morgun.
Ekki hefur náðst í oddvita Pírata og Viðreisnar í morgun, en Þórdís Lóa Þórhallsdótti sagði við Mbl nú rétt fyrir hádegi að þótt hún ætli í fyrstu að fara í viðræður í félagi við aðra útiloki hún ekki samstarf til hægri.
Yfirlýsing Dags um að flokkarnir þrír í gamla meirihlutanum ætli að vera samstíga fækkar líka möguleikunum hjá Framsókn., Flokkurinn var sigurvegari kosninganna á laugardag, bætti við sig fjórum bæjarfulltrúum og er í lykilstöðu. Einar Þorsteinsson, oddviti Framsóknarflokksins, og Dagur ætla að hittast á óformlegum fundi í dag en Einar sagðist í Morgunútvarpinu líka vilja ræða við Hildi og raunar sem flesta oddvita flokkanna í borgarstjórn.
Sagði Einar Þorsteinsson, sem hefur lýst því yfir að hann hafi áhuga á borgarstjórastólnum. Og við fylgjumst að sjálfsögðu grannt með þessum málum í allan dag.